KAMARTขายที่ดินบ.ร่วมทุน 21 ไร่ บจ.อสังหาฯในตลาดฯรีบควัก 773 ลบ.เหมาทำเลคลองสาน
KAMART ตัดขายที่ดินบ.ร่วมทุน 5 ไร่ 1 งาน 21 ตารางวา 773 ลบ. จับตาโฉมหน้าบจ.ในตลาดหุ้นฉกทำเลคลองสาน
10 ม.ค. 2561

บริษัท คาร์มาร์ท จำกัด (มหาชน) หรือ KAMART เปิดเผยว่า ตามที่บริษัทได้ร่วมลงทุนด้วยการถือหุ้นในบริษัท ดิ ไอโคนิค พรอพเพอร์ตี้ จำกัด ในอัตราร้อยละ 33.33 เมื่อวันที่ 4 ม.ค.61 บริษัทดังกล่าวได้เข้าทำบันทึกข้อตกลงเบื้องต้นเพื่อจะซื้อจะขายที่ดินแปลงโฉนดเลขที่ 3135 และ 3136 เลขที่ดิน 164 และ 165 ตำบลบางลำภูล่าง เขตคลองสาน จังหวัดกรุงเทพมหานคร เนื้อที่รวมประมาณ 5-1-21 ไร่ หรือ 2,121 ตารางวา รวมเป็นเงินประมาณ 773 ล้านบาท ให้กับบริษัทพัฒนาอสังหาริมทรัพย์ที่จดทะเบียนในตลาดหลักทรัพย์แห่งประเทศไทย
ทั้งนี้ การชำระเงินในวันที่ 4 ม.ค.61 ผู้วางสัญญาตกลงชำระเงินมัดจำ 20 ล้านบาทเพื่อเป็นหลักประกันและจะชำระราคาซื้อขายที่ดินให้เจ้าของที่ดินให้ครบร้อยละ 25 ของราคาซื้อขายภายในวันที่ 27 มี.ค.61 ตกลงกำหนดวันโอนกรรมสิทธิ์ที่ดินและชำระเงินค่าที่ดินส่วนที่เหลือภายในวันที่ 27 พ.ย.61
โดยการขายที่ดินในครั้งนี้เป็นที่น่าจับตาว่า KAMART จะสามารถบันทึกกำไรพิเศษจากการขายที่ดินดังกล่าวเป็นจำนวนเท่าไหร่ และบริษัทพัฒนาอสังหาริมทรัพย์รายใดที่เป็นผู้เข้าทำรายการดังกล่าว
อย่างไรก็ตามหากมีรายละเอียดเพิ่มเติม “ข่าวหุ้นธุรกิจออนไลน์” จะรายงานให้ทราบในครั้งต่อไป